section_heading: Uspon i pad
paragraph_text: mini|250px|Kovanica Antigona I. Monoftalmosa ("Jednookog") ([[382. pr. Kr. - 301. pr. Kr.).]] 333. pr. Kr. Antigon je od Aleksandra imenovan satrapom Frigije. 323. pr. Kr. Perdika, regent, dodijelio mu je i pokrajine Licija i Pamfilija. Nakon Aleksandrove smrti, nastojao je održati jedinstvo Aleksandrova carstva. Ipak, pristupio je koaliciji u ratu protiv Perdike koju su činili Antipater, Krater, Ptolemej i Lizimah. 321. pr. Kr. Perdika i Krater su poginuli, a Antipater, kao regent cijelog imperija imenovao je Antigona vojnim zapovjednikom. U Aziji je ustrojio svoju državu koja se prostirala od Helesponta do Eufrata.